*Kære foreninger*

*Vi håber, at I vil bakke op om affaldsindsamlingen og invitere jeres medlemmer til at deltage. Brug tekstforslaget herunder til jeres hjemmeside eller nyhedsbreve – enten i fuld længde eller bare som inspiration.*

*God fornøjelse!*

**HJÆLP OS MED AT HJÆLPE NATUREN – måske vinder vi en isvogn?**Vi ved, at de fleste af jer gerne vil lave noget sjovt og hyggeligt sammen uden for de almindelige træningstider. Derfor håber vi, at I vil hjælpe os med at gøre vores lokale natur en stor tjeneste. Vi deltager nemlig i den landsdækkende affaldsindsamling, som Danmarks Naturfredningsforening står bag, og hvor vi samtidig har mulighed for at vinde en isvogn sponsoreret af DIF.

Det giver virkelig god mening at vi som forening hjælper med at samle affald i vores eget område – undersøgelser viser nemlig desværre, at der generelt ligger mere henkastet affald i områder omkring idrætsfaciliteter end andre steder. Og en fælles tur med skraldesækken kan være både sjov og hyggelig og gøre noget godt for sammenholdet både på jeres hold og i vores forening generelt. Derfor samler vi skrald [dato og tidspunkt], og vi håber at rigtig mange af jer vil hjælpe til, så det bliver os, der vinder en isvogn.

**Praktisk information**Tid og sted: Vi mødes på [mødested] den [dato og tid].   
Vi sørger for, at der er poser til indsamling og handsker til hænderne, og så fordeler vi de forskellige ruter mellem os, når vi ved, hvor mange vi bliver. Alle er velkomne, så tag hele familien, vennerne og naboerne med.

Vi regner med at samle affald i ca. [angiv varighed].

**Spørgsmål?**Hvis I har spørgsmål, kan I tage fat i [angiv foreningens kontaktperson inkl. kontaktoplysninger], men I kan måske også finde svaret her:

* [Link til affaldsindsamlingen.dk](https://www.affaldsindsamlingen.dk/)
* [Vær med i konkurrencen om en isvogn](https://www.dif.dk/nyheder/2024/02/saml-affald-og-vind-en-isvogn)

Vi håber at se rigtig mange af jer den [dato og tid].